महिला को पति ने जबरन खिलाए कांच के टुकड़े  
कानपुर में दिल दहला देने वाली घटना में एक पति ने कथित तौर पर बच्चा पैदा करने में असमर्थ रहने पर अपनी पत्नी को जबरदस्ती कांच के टुकड़े खिला दिए।
कानपुर में दिल दहला देने वाली एक घटना में एक पति ने कथित तौर पर बच्चा पैदा करने में असमर्थ रहने पर अपनी पत्नी को जबरदस्ती कांच के टुकड़े खिला दिए। करीना नामक इस महिला ने बताया है कि उसका पति नीरज उससे तलाक लेना चाहता था, ताकि वह दूसरी शादी कर सके।  उसने आरोप लगाया कि सोमवार को जब उसने तलाक देने से इनकार कर दिया, तो नीरज ने उसकी हत्या करने की कोशिश की। पहले तो उसने करीना को खूब पीटा और उसके बाद जबरन उसे कांच के टुकड़े खिलाए। करीना की चीख-पुकार सुनने के बाद पड़ोसियों ने उसकी जान बचाई और उसे नजदीक के एक निजी अस्पताल में भर्ती कराया, जहां उसकी हालत गंभीर बनी हुई है।  नीरज और करीना की शादी करीब ढाई साल पहले हुई थी। करीना के घरवालों ने नीरज के खिलाफ मामला दर्ज कराया है और इसकी जांच जारी है।